Public procurement notice: Modification Of A Contract/Concession During Its Term
Published: 2023-04-21
Buyer: Pécs Megyei Jogú Város Önkormányzata
Country: HU
Contract type: Works
Procedure: Open procedure
CPV classification: 09331000: Solar panels | 45000000: Construction work | 45111100 | 45212314 | 45261400

Technical requirements: Homlokzati nyílászáró csere:A meglévő fa nyílászárók kibontása után azokkal megegyező méretű és osztású korszerű fa nyílászárók kerülnek beépítésre. Vékonyított tok, szárny és osztólécek, megtartva az eredeti arányokat.
Homlokzati hőszigetelés, vakolás:A teljes homlokzaton lévő meglévő 5-7 cm vegyes homlokzati vakolatot el kell távolítani. A nyers falak tisztítása után a homlokzat mindenhol új kőzetgyapot hőszigetelést kap, 5 cm vastagságban. A nyílászáróknál 5 cm vastagon rátartva. A hőszigetelés él képzéseinél figyelembe kell venni az épület mostani sarokpontjait, kontúrjait és ugyan olyan arányban visszaállítani azokat. A hőszigetelés felhelyezése után új homlokzati szín vakolat rendszer kialakítása következik, a meglévővel azonos, sárga színben. Az épület lábazati része is új szigetelést és vakolatot kap. Bejárati rész:Az épület belső udvari főbejáratát hő-technikai és akadálymentesítési okokból is újra kell építeni. A tetőszerkezet és az aljzat nem megfelelően hőszigetelő, ezért újra kell építeni. Az újraépítések során az alaprajzi elrendezés is bővül, változik, új akadálymentes vizes blokk kerül kialakításra, új tetőrészletek kerülnek kialakításra.
A bejárati rész aljzatszerkezete:Meglévő beton aljazat bontása után új tömörített kavics ágyazat készül. Rávasalt beton aljzat, arra bitumenes vízszigetelő réteg, aljzatbeton, felület kiegyenlítés, majd új csúszásmentes lap burkolat.
A bejárati rész tartóváza:Az új bejárat teljes egésze egy kompakt alumínium-üveg szerkezet lesz, mely tartja önmagát. Az üvegezés 3 rétegű, hőszigetelő, ragasztott biztonsági üveg. A vízszintes részeken pedig napvédő üvegezéssel. A tetőszerkezet egy kis része pedig hagyományos fa tetőszerkezet, félnyeregtetős kialakítással, lécezéssel, cserépfedéssel.
AKM vizes blokk:Az akadálymentes vizes blokk kialakítása külön munkarészben előírtak szerint kell, hogy megvalósuljon. A falak 2,1m magasságig kontrasztos csempeburkolatot kapnak. Új belső ajtók kerülnek fel a meglévő nyílások helyére, konszignáció szerint.Tornaterem:A meglévő tornaterem fél-nyeregtetős kialakítású. Ez az épületrész később készült el, mint az eredeti épület, valamikor a ’60-as években építették hozzá. B30-as falszerkezetből, hagyományos fa ácsszerkezetű tetővel, bitumenes zsindelyfedéssel, kopolit üvegezéssel. A zsindelyfedés helyett cserépfedést helyezünk el a tetőn, az épület többi részével megegyező színben, illetve ide helyezzük el a kívánt mennyiségű napelemet is.
Napelem:A tornatetem lapostetős részére, 34°-os lejtéssel rendelkező, keleti, tájolással 30 db napelem modult terveztünk összesen 9,0 kWp teljesítménnyel.Fűtéskorszerűsítés:A rendszer kétcsöves technológiával, 70/50 -es hőlépcsővel készült. A rendszer hőtermelője a Pétáv hőközpont. A rendszer kétcsöves elrendezésű. A radiátoros fűtés keringését a hőkozpontba épített fordulatszám szabályzású szivattyú biztosítja. A radiátorokig acél csövek haladnak. Ahol a cső padlóban, falban halad, ott védőcsövet kell alkalmazni. A radiátor szelepek kialakítása termosztatikus szeleppel, lopás biztos termosztát fejjel és visszatérő csavarzattal kerül ellátásra. A szelepek méretét és előbeállítási értékét az alaprajz tartalmazza. A szelepekre termosztát fejeket kell felszerelni, lopásgátló kivitelben. A rendszer új hőleadói kompakt radiátorok. A csövek szerelésénél, a hosszú vezetékszakaszok miatt a gyártóműi technológiai utasításban foglalt hőtágulást levezető szerelvényeket fokozott figyelemmel kell kialakítani. A csővezetékek dilatáción történő átvezetésénél acél védőcsövet kell alkalmazni.Vízvezeték rendszer:A tervezett új AKM mosdó vízvezeték rendszer az épületen belüli hálózatra csatlakozik. A rendszer két fő részre tagozódik. Hidegvíz elosztó hálózat, meleg vízhálózat. A hálózatok anyaga többrétegű cső mely presszes, roppantó gyűrűs kötésekkel szerelhető. A csöveket 9 mm hőszigeteléssel kell ellátni. A kapcsolási rajzot lásd a függőleges csőterven. A meleg vízvezeték a meglévő hálózatról indul és ellátja meleg vízzel a terv szerinti berendezési tárgyakat. A meglévő gázbojler villanybojlerre kerül lecserélésre.Szellőző rendszer:A vizesblokkok elszívása jelenlét érzékelős, időkésleltetett ventilátorral történik. A ventilátorok a visszacsapó szelepet tartalmazzák. Kitorkollás kéményen és tető átvezetésen át történik. A légcsatorna hálózat anyaga 1 mm hga cső, mely gumis hangcsillapított bilincsekkel szerelendő. A berendezések beépítése a hagyományos szellőztetést nem helyettesíti. Az ablakok építészeti konszignáció szerinti résszellőzőt tartalmaznak. A résszellőzőket nyitva kell tartani. A légbevezető biztosítják a gépi elszívások légpótlását.Világítás:Az MSZ EN 12464-1 előírásainak megfelelő megvilágítást tervezünk minden helyiségbe. Az épületben a lámpatesteket korszerű, LED-es fényforrással szerelt lámpatestekre cseréljük. Az avulási tényezőt 0,8-cal vettük figyelembe. A lámpatestek a helyiség jellegének megfelelő védettségűek és kialakításúak lesznek.Déli oldali bejárat és keleti oldali pincelejáró kőkeretének megerősítése- restaurálása
A déli oldalon lévő bejárat kapukerete előzetes dúcolási munkái megtörténtek. A kőkeretet megerősíteni, restaurálni szükséges. A kőkeret alatt lévő kőtömb kerékvetőre is ugyanez, vonatkozik, a kőrestaurátor vélemény alapján mindkét kerékvetőt új alapozáson, szigetelésen új kőtömböt kell helyezni. A nyugati oldali kőkeret egészen a zárókőig, szükség esetén a záró követ ki kell bontani és közel függőleges helyzetbe vissza kell építeni. Az alatta lévő kőtömbre ugyanez vonatkozik. Ezt a kőrestaurátori véleménye alapján újra el kell készíteni egy tömbből. Az épület keleti végében lévő pincelejáró kőkeretet a déli oldali főbejárathoz hasonlóan szintén restaurálálni szükséges.Tűzjelző:A tűzjelző hálózat pontszerű füstérzékelők, hősebesség érzékelők, hő és füstérzékelők, hőkábelek, valamint kézi jelzésadók, modulok és kiegészítő eszközök alkalmazásával valósul meg.Optikai füstérzékelők az alábbi területekre kerülnek:- előtér, folyosók, foglalkoztatók, öltözők, iroda, óvónői szoba, raktárak és lépcsőház védelmére
Baranya Megyei Kormányhivatal Építésügyi és Örökségvédelmi Főosztály Örökségvédelmi Osztálya BA/ETDR-57/3281-13/2020 ügyiratszámon építési és örökségvédelmi engedélye alapján.
Megrendelő és Vállalkozó kijelentik, hogy az alapszerződésükben meghatározott teljesítési időtartam lejártát megelőzően már sor került a jelen szerződésmódosítás tárgyát képező műszaki tartalom változással összefüggő akadályközlés előterjesztésére.
A műszaki tartalom változás tartalmának részletes vizsgálata, valamint a Megrendelő döntés előkészítési folyamatának időigényére és rendjére figyelemmel, annak tárgyában a döntés meghozatala az eredeti teljesítési időtartam lejártát követően történt meg.
Megrendelő és Vállalkozó kölcsönös és egybehangzó akaratnyilvánítással kijelentik, hogy a Vállalkozási szerződésüket hatályosnak ismerik el, a szerződésükből eredő jogviszonyukat a 2023. március 13. napjában megállapított teljesítési határidőt követően is jogfolytonosnak tekintik a műszaki tartalomváltozással összefüggő döntések meghozataláig.
Fentiekre tekintettel a jelen szerződésmódosítás aláírásának időpontjában a Felek között fennálló Vállalkozási szerződésből eredő jogviszony hatályban van.
3.1. Megrendelő megállapította, hogy az elvégzendő előre nem látható többletmunka és pótmunkák mind takart, közbenső folyamatok részei, amelyekre további munkafolyamatok épülnek az alapműszaki tartalomból. A takart szerkezeteket a Felek nem láthatták előre, azonban ezek megoldása az energetikai beruházás megvalósítása-, állagmegóvás, szabványos kivitelezés érdekében elengedhetetlenek. Csak és kizárólag a csapadékvíz elvezetése, a tornaterem statikai megerősítése, valamint a szigetelés előtti vakolási munkák elvégzése után valósítható meg az eredetileg tervezett munkanem és funkció.
Az igazságügyi szakértői véleményben foglaltakra tekintettel Megrendelő megállapította, hogy ezek sem a közbeszerzés előkészítése során, sem a szerződéskötés időpontjában Ajánlatkérő által tanúsított kellő gondosság mellett sem volt előre látható körülmény.
3.2. Fentiekre tekintettel megállapítható, hogy a vállalkozói akadályközlésben foglalt indok a szerződéskötést követően a kivitelezés előrehaladása során elvégzett feltárások eredményeként következett be, Vállalkozó kizárólag olyan igényt terjesztett elő, mely a kivitelezés folyamata által indokolt és alátámasztott és ezek együttesen megalapozzák szerződés módosítását.


Winner: Baranyai-Házépítő Építőipari és Szolgáltató KFT